stanford-oval/wikipedia huggingface dataset:
Krakatau
Historia > Vuoden 1883 suuri Krakataun purkaus

Krakatau alkoi purkautua toukokuussa 1883 synnyttäen valtavan purkauspilven. Toukokuun 20. päivänä kuultiin 160 kilometrin päässä Bataviassa (nykyinen Jakarta) tykistön ammuntaa muistuttavaa pauketta. Pienten räjähdyspurkausten sarja tuli Perboewatanista, yhdestä Krakataun kolmesta kraatterista. Kukkakaalia muistuttava purkauspilvi oli 3 000 metriä korkea, mutta kasvoi pian 11-kilometriseksi. Purkaus oli ensimmäinen Indonesian saarilla 200 vuoteen. Tulivuori hiljeni kesäkuun alussa, mutta alkoi purkautua uudelleen 16. kesäkuuta 1883. Kesäkuun puolessavälissä Perboewatanin kraatteri oli tuhoutunut suureksi osaksi pienehköissä räjähdyksissä. Heinäkuun puolivälissä Sundasalmesta löydettiin kellumasta hohkakiveä. Elokuun 11. päivään mennessä tuhkaa alkoi levitä pieneltä vuorelta.
Keskipäivällä 26. elokuuta tulivuori alkoi jysähdellä noin kymmenen minuutin välein yhä voimakkaammin kiihtyvällä vauhdilla. Tuhkaa nousi alussa 25 kilometrin korkeuteen. Tuhkapilvi levisi illalla yli 320 neliökilometrin alueelle kohoten samalla 36 kilometrin korkeuteen. Purkaus syöksi ilmoille noin 25 kuutiokilometriä kiveä ja tuhkaa,[lähde? ] sekä sai aikaan voimakkaimman äänen mikä on merkitty muistiin − purkauksen aiheuttama räjähdys kuultiin jopa Alice Springsissä Australiassa ja Rodriguesin saarella Mauritiuksen lähellä. Kovin räjähdys tapahtui 27. elokuuta 1883 kello 10.02, kun räjähdys romautti saaren magmakammioon. 23 neliökilometriä saaresta romahti kuuden kilometrin läpimittaiseen kalderaan.[lähde? ]
Bataviassa satoi purkauksen jälkeen koko päivän tuhkaa ja myös purkauksen ja sitä seuranneen räjähdyksen aiheuttama tsunami iskeytyi sinne. Tsunami oli noin 30 metriä korkea rantautuessaan Jaavalle ja Sumatralle, joissa tsunami vaati kuolonuhreja. Punahehkuisia kiviä sinkoutui jopa 420 kilometrin päähän. Räjähdys kuultiin Australiassa 3 600–4 800 kilometrin päässä kuin etäisenä tykkitulena ja kiväärin laukauksina. Tsunamit etenivät 3 200 kilometrin päähän Intian Kalkuttaan hajottaen siellä jokialuksia. Vesi nousi Englannin kanaalissakin. Purkauksen seurauksena kuoli noin 36 000 ihmistä, suurin osa heistä suurimman räjähdyksen aiheuttamassa tsunamissa.
Purkauksen voima oli tulivuoriasteikolla VEI 6, mikä vastaa 200 megatonnia. Voima oli noin neljä kertaa suurempi, kuin ihmisen räjäyttämä vetypommi Tsar-bomba. Purkaus sinkosi ilmaan 10 kuutiokilometriä tiheää kiveä (DREselvennä) vastaavan määrän ainetta.[lähde? ]
Aiheesta muualla

Kuvia tai muita tiedostoja aiheesta Krakatau Wikimedia Commonsissa
Kuono

Kuonoksi kutsutaan eläinkunnassa useiden eläinlajien nenää ja suuta ympäröivää naaman suippoa alaosaa. Kuono on esimerkiksi koiralla ja kissalla. Koiran ja kissan nenää vastaavan osan nimitys on kirsu. Joidenkin eläinten, kuten hevosen, kuonosta käytetään nimeä turpa.
Kuka kukin on 1909

| Kuka kukin on 1909 Julkisuudessa esiintyvien kansalaisten elämäkertoja |
| --- | --- |
Kieli:  Suomi
Genre:  Tietokirja, hakuteos, elämäkerrat
Kustantaja:  Suomalainen Kustannus-O. Y. Kansa
Julkaistu:  1908
Ulkoasu:  Sidottu
Sivumäärä:  357
Löydä lisää kirjojaKirjallisuuden teemasivulta
Kuka kukin on 1909 on  vuonna 1908 julkaistu ensimmäinen suomalainen Kuka kukin on  -hakuteos, joka sisältää alanimensä mukaisesti julkisuudessa esiintyvien suomalaisten henkilö- ja elämäkertatietoja.
Teoksen julkaisi kirjankustantamo Kansa, joskin sivut 211-357 eli henkilöesittelyt M-alkuisista sukunimistä Ö-alkuisiin on painettu Raittiuskansan Kirjapainossa. Teoksen toimittajia ei kerrota eikä avustajia. Henkilöesittelyjen muodon toimitus toteaa olevan vielä epäyhtenäisen ja ettei kaikkien teokseen esille haluttujen kansalaisten tietoja saatu hankittua. Esimerkiksi Juho Kusti Paasikivi ja K. J. Ståhlberg puuttuvat teoksesta.
Osa kahdelle palstalle painetuista henkilöesittelyistä sisältää valokuvan, esittelyjen pituus vaihtelee muutamasta rivistä lähes sivuun. Ensimmäinen teokseen listattu henkilö on nimimerkki A-a, kirjailija Alma Suppanen, ja varsinaisesti esitelty henkilö näyttelijä Ida Aalberg eli teoksen mukaan "paroonitar, näyttelijätär Aalberg-Uexkull-Güldenband, Ida Emilia". Vastaavasti, teoksen viimeinen listattu henkilö on Arnold Öhrnberg eli kirjakauppias Arnold Kotkavuori. Varsinaisesti viimeinen esitelty henkilö on virkamies, opettaja ja kirjailija Johannes Öhquist, teoksen mukaan "yliopistonlehtori Öhqvist, Johannes Wilhelm". Kaiken kaikkiaan teoksessa esitellään lähes parituhatta henkilöä (1752 nimeä). Yhdellä sivulla on tyypillisesti esillä viidestä seitsemään henkilöä. Esimerkiksi taiteilija Sigrid Granfeltista (s. 84) kerrotaan molemmat etunimet, syntymäaika ja -paikka sekä vanhemmat viittauksella samalla sivulla esiteltyyn veljeen George Granfeltiin. Myös toinen veli Hjalmar Granfelt todetaan. Sigrid Granfeltin taiteellista toimintaa kuvataan sanomalla, että hän on "erittäinkin eläinmaalauksen alalla työskennellyt".
Seuraava Kuka kukin on -teos ilmestyi vuonna 1920. Sitä varten vuoden 1909 kirjan toimitus suunnittelee sekä henkilöesittelyjen eli "elämäkerrallisten tiedonantojen" muotoa henkilön sukunimestä puolison ja tämän vanhempien nimiin, samoin kuin julkista huomiota herättävään asemaan joutuneiden henkilöiden ohella katettavaksi tiettyjä muita henkilöitä. Sellaisiksi esitetään senaatin virkamiehet protokollasihteeristä alkaen, keskusvirastojen päälliköt, hovioikeuksien jäsenet, tuomarit, kaupunkien pormestarit, eduskunnan jäsenet, kirjailijat, taiteilijat, sanoma- ja aikakauslehtien päätoimittajat, suurimmat kustantajat, ylempien oppikoulujen johtajat, yliopiston opettajat sekä tiedemiehet.
Vuonna 1920 julkaistu Aikalaiskirja toteutettiin kuitenkin edeltäjästään riippumattomasti, teos pyrittiin saamaan muita vastaavia "helppokäyttöisemmäksi ja laajemmillekin kansalaispiireille soveliaaksi".
Krita

| Krita |
| --- | --- |

 Krita 2.3
Kehittäjä:  The Krita Team
Kehityshistoria
Vakaa versio:  5.2.6 (1. lokakuuta 2024)
Tiedot
Ohjelmistotyyppi:  kuvankäsittelyohjelma
Alusta:  Linux, macOS, Windows
Lisenssi:  GPL
Aiheesta muualla
krita.org
Krita on avoimen lähdekoodin kuvankäsittelyohjelma, joka on erikoistunut digitaaliseen piirtämiseen ja maalaamiseen sekä kuvitukseen. Krita on osa KDE-yhteisön Calligra Suite -toimisto-ohjelmistopakettia. Ennen nykyistä nimeään Krita tunnettiin nimillä KImageShop ja Krayon ja se liitettiin osaksi KOfficea vuonna 2005. Se siirtyi Calligraan, kun projekti luotiin vuonna 2010.
Käyttöliittymältään Krita muistuttaa enemmän Adobe Photoshopia kuin GIMPiä, mutta on GIMPin tavoin vapaa ohjelmisto. Kritassa on tyypilliset kuvankäsittelyohjelmalta odotettavat ominaisuudet ja työkalut.
Aiheesta muualla

Wikimedia Commonsissa on kuvia tai muita tiedostoja aiheesta .
Kritan kotisivu
Kiinapuut

| Kiinapuut |
| --- | --- |
 Cinchona pubescens
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Kiinapuut Cinchona  L.
Katso myös
   Kiinapuut Wikispeciesissä   Kiinapuut Commonsissa 
Infobox OKNimi-testi OK: 
Kiinapuut (Cinchona) on matarakasvien suku, jonka joidenkin jäsenien kaarnasta saadaan kiniiniä. Carl von Linné nimesi ne kreivitär Cinchónan mukaan, jonka aviomies parani malariasta kiniinin avulla 1600-luvulla. Sukuun kuuluu noin neljäkymmentä lajia.
Ulkonäkö ja koko

Kiinapuut kasvavat 15–20 metriä korkeiksi, ja kukkivat valkoisin, keltaisin tai vaaleanpunaisin kukin.
Levinneisyys

Kiinapuut kasvavat luonnonvaraisina Andien Amazonin sademetsän puoleisilla rinteillä lähellä päiväntasaajaa 1 500–3 000 metrin korkeudessa. Niitä viljellään monissa trooppisissa maissa lääketeollisuuden raaka-aineiksi.
Sukuun kuuluvia lajeja

Cinchona antioquiae
Cinchona asperifolia
Cinchona barbacoensis
Cinchona boliviana
Cinchona calisaya – kiinapuu
Cinchona capuli
Cinchona fruticosa
Cinchona glandulifera
Cinchona hirsuta
Cinchona krauseana
Cinchona lancifolia
Cinchona lucumifolia
Cinchona macrocalyx
Cinchona micrantha
Cinchona mutisii
Cinchona nitida
Cinchona officinalis
Cinchona parabolica
Cinchona pitayensis
Cinchona pubescens
Cinchona pyrifolia
Cinchona rugosa
Cinchona scrobiculata
Cinchona villosa
Aiheesta muualla

Finto: Kassu – Kasvien suomenkieliset nimet: Cinchona
ITIS: Cinchona (englanniksi)
United States Department of Agriculture (USDA): Cinchona (englanniksi)
Flora of China: Cinchona (englanniksi)
Al-Qalyubiyya

| Al-Qalyubiyyan kuvernementti محافظة القليوبية Muḥāfaẓat al-Qalyūbīya |
| --- | --- |

 Lippu
 Koordinaatit: 30.41°N, 31.21°E 
Valtio:  Egypti
Hallinto:  
 – hallinnollinen keskus:  Banha
Pinta-ala:  1 124,28 km²
Väkiluku (2015):  5 105 972 
Lyhenteet:  
 – ISO 3166:  EG-KB
Al-Qalyubiyyan kuvernementti (arab. محافظة القليوبية‎, Muḥāfaẓat al-Qalyūbīya) on yksi Egyptin kuvernementeista. Alueen pinta-ala on 1 124,28 km² ja väkiluku 5 105 972 (2015). Kuvernementin hallinnollinen keskus on Banha.
Aiheesta muualla

Kuvia tai muita tiedostoja aiheesta Al-Qalyubiyya Wikimedia Commonsissa
Adam Green (laulaja)

| Adam Green |
| --- | --- |

Henkilötiedot
Syntynyt: 28. toukokuuta 1981 (ikä 43) New York, Yhdysvallat
Ammatti:  muusikko
Muusikko
Tyylilajit:  anti-folk
Soittimet:  kitara 
Yhtyeet:  The Moldy Peaches
Levy-yhtiöt:  Rough Trade Records
Aiheesta muualla
www.adamgreen.net
  [ Muokkaa Wikidatassa ] [ ohje ]  
Adam Green (s. 28. toukokuuta 1981 New York, Yhdysvallat) on yhdysvaltalainen laulaja-lauluntekijä. Hänellä oli aiemmin yhtye The Moldy Peaches, mutta hänet tunnetaan paremmin vuonna 2002 alkaneesta soolourastaan. Green opiskeli Emerson Collegessa yhden lukukauden 1998, mutta jätti sen keskittyäkseen musiikkiin.
Greenin anti-folk-tyyliä verrataan usein Ben Foldsiin, Leonard Coheniin, Ben Kwelleriin ja Jonathan Richmaniin.
Diskografia > Albumit

Garfield (2002)
Friends of Mine (2003)
Gemstones (2005)
Jacket Full of Danger (2006)
Sixes & Sevens (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Adam Green (laulaja) Myspacessa (englanniksi)
Ksii (baryoni)
Aiheesta muualla

Listings for Xi particles Particle Data Group. Arkistoitu 12.12.2012. Viitattu 31.7.2007.
"Direct observation of the strange b baryon Xi(b)-"
Fermilab physicists discover "triple-scoop" baryon
Back-to-Back b Baryons in Batavia
"Observation and mass measurement of the baryon Xi(b)-"
Hiukkaset fysiikassa
Aetaneun romance

| Aetaneun romance> 애타는 로맨스 |
| --- | --- |

Tyyli:  draama
Kestoaika:  60 min
Pääosissa:   Sung Hoon  Song Ji-eun 
Alkuperämaa:   Korean tasavalta
Verkko:   OCN
Esitetty:  17. huhtikuuta 2017 – 30. toukokuuta 2017
Jaksoja:  13
Tuotanto
Tuotantoyhtiö(t):   Godin Media  DramaFever 
Aiheesta muualla
Virallinen sivusto
IMDb
Aetaneun romance (kor. 애타는 로맨스, engl. My Secret Romance) on televisioyhtiö OCNin esittämä eteläkorealainen draamasarja. Sen päärooleissa ovat Sung Hoon ja Song Ji-eun.
Aiheesta muualla

Viralliset kotisivut (Arkistoitu – Internet Archive)
Koristeellinen maisema

| Koristeellinen maisema |
| --- | --- |
Nimi:  Koristeellinen maisema
Tekijä:  Ellen Thesleff
Valmistumisvuosi:  1910
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  101  cm
Leveys:  101  cm
Kokoelma:  Kansallisgalleria
Sijainti:  Ateneum
Koristeellinen maisema on taiteilija Ellen Thesleffin öljyvärimaalaus kankaalle vuodelta 1910. Kooltaan se on 101×101 cm ja se kuuluu Ateneumin taidemuseon kokoelmiin,
jonne se hankittiin heti sen valmistumisvuonna 1910.
Koristeellinen maisema on dekoratiivista Thesleffiä. Tällöin luonnon kuvaaminen ei ollut ensiarvoista vaan esimerkiksi eri värisävyjen rinnakkain asettelu, kuten Thesleff tässä maalauksessa tekee. Tapa oli Suomessa niin yleinen vuosina 1909-1912, että puhuttiin puhtaan paletin kaudesta. Värejä ei sekoitettu toisiinsa vaan ne asetettiin harkitusti rinnakkain, jolloin niiden valovoima tuli paremmin esiin.
Ellen Thesleff itse on sanonut taiteensa dekoratiivisuudesta: "Minähän hengitän vain romantiikkaa - ja katsohan se on mystisempää kuin yleensä, se tulee ilmi viivojen leikissä ja värien keskinäisessä luonteessa."
Aiheesta muualla

Koristeellinen maisema Suomen Kansallisgallerian sivuilla
Ailton Canela

Ailton Cesar Junior Alves da Silva (18. marraskuuta 1994 Matão, Brasilia – 28. marraskuuta 2016 La Unión, Kolumbia) oli brasilialainen jalkapalloilija. Hänet tunnettiin nimellä Ailton Canela ja Canela. Hänen seuransa oli Chapecoense. Canela kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ailton Canela
Kommunistinen nuorisoliitto

| Kommunistinen nuorisoliitto |
| --- | --- |

Perustettu:  2000
Jäsenlehti:  Kumous
Infobox OKNimi-testi OK: 
Kommunistinen nuorisoliitto (KomNL) oli suomalainen vuonna 2000 perustettu puoluepoliittisesti sitoutumaton kommunistinen nuorisojärjestö. KomNL oli tarkoitettu 15–30-vuotiaille kommunisteille ja kommunismista kiinnostuneille. Järjestö lopetti varsinaisen toiminnan vuonna 2019, mutta on edelleen yhdistysrekisterissä.
KomNL julkaisi Kumous-nimistä verkkolehteä sekä ennen sitä .kom-nimistä lehteä verkossa ja painettuna 1-3 kertaa vuodessa. .komin edeltäjää Nuorten vastarinta -lehteä julkaistiin SKP:n Tiedonantajan liitteenä vuoteen 2002 saakka.
SKP:n edustajakokous 15.–16. kesäkuuta 2019 perusti nuorisotyöryhmän, joka perusti korvaavan järjestön nimeltä Kommunistinuoret.
Historia

KomNL perustettiin 6. elokuuta 2000 Lohjan Timpurinrannassa. Kokoukseen osallistui edustajia Helsingin, Jyväskylän, Tampereen ja Turun osastoista.  Ensimmäiseksi puheenjohtajaksi valittiin helsinkiläinen Risto Öörni.
Suurin osa KomNL:n perustajista toimi aiemmin Kommunistinuorissa. Järjestö hajosi 1990-luvun lopussa, kun Suomen kommunistista puoluetta (SKP) lähellä olleet irtautuivat siitä. Erimielisyyksiä aiheutti järjestön omaksuma trotskilainen linja. Vuonna 1998 Kommunistinuoret vaihtoi nimensä Sosialistiliitoksi (SL) ja luopui viittauksista (kielteiseksi koettuun) kommunismi-sanaan sekä nuorisoon.
KomNL:n paikallisosastot järjestivät mielenosoituksia, tiedotusta ja opintotoimintaa. KomNL on tuottanut myös omia oppikirjoja.
KomNL teki yhteistyötä SKP:n ja muiden kommunististen järjestöjen kanssa, muttei kuitenkaan ollut minkään puolueen nuorisojärjestö. KomNL:n entisiä puheenjohtajia ja muita jäseniä oli alkuvuodesta 2005 perustamassa Marxilais-leniniläistä yhteiskuntatieteen seuraa (MLYS), joka on analyyseissään arvostellut SKP:tä.
Organisaatio

KomNL:n korkein päättävä elin oli joka toinen vuosi koolle kutsuttava liittokokous, jonne osastot lähettivät edustajiaan. KomNL:n kotisivut listasivat alkuvuodesta 2006 osastoja 13 paikkakunnalla, kun niitä neljä vuotta aiemmin oli ollut kuusi. Hallituksena toimi liittoneuvosto. Järjestön viimeisin puheenjohtaja oli Toni Kallioinen.
KomNL oli Demokraattisen nuorison maailmanliiton (DNML) ainoa suomalainen jäsenjärjestö. KomNL osallistui DNML:n maailmanfestivaaleihin Algeriassa 2001, Venezuelassa 2005 ja Etelä-Afrikassa 2010 sekä niiden valmisteluihin Suomessa.
Vaalit

KomNL:n jäsenet esiintyivät vaaleissa SKP:n ja Kommunistisen työväenpuolueen (KTP) listoilla. Ennen eduskuntavaaleja 2003 liitto toivoi kaikkien kommunistien yhdistävän rivinsä SKP:n listoille. Kunnallisvaaleissa 2004 KomNL asetti kymmeniä ehdokkaita SKP:n listoille. Petri Toikkanen valittiin Jyväskylän kaupunginvaltuustoon.
KomNL on osallistunut ylioppilaskuntien edustajistovaaleihin erilaisissa vasemmistoliittoutumissa. KomNL:lla on ollut vaikutusta mm. Sosialistiopiskelijoiden (Jyväskylä), Radikaalivasemmiston (Turku), Porkkanan (Joensuu), Sosialistiopiskelijoiden (Oulu) ja Väärien teekkareiden (Espoo) toimintaan.
Aate

Liiton perustamisesta lähtien sen piirissä käytiin keskustelua esimerkiksi KomNL:n järjestöllisestä luonteesta, suhteesta marxismi-leninismiin ja läheisyydestä SKP:hen. Järjestö kertoi vuoden 2000 ohjelmassaan nojaavansa toiminnassaan "Marxin, Engelsin ja V.I.Leninin kehittämään tieteellisen sosialismin teoriaan". Vuoden 2009 liittokokouksessa korostettiin nuorisoliiton tehtävää vasemmistolaista ja radikaalia nuorisoa kokoavana voimana.
KomNL:n päämääriä olivat rahan vallan kumoaminen, tuotantovälineiden yhteiskunnallinen omistus, sosialismi ja kommunistinen yhteiskunta.
Puheenjohtajat

Risto Öörni 2000–2002
Tanja Pelttari 2002–2003
Mikko Kivipuro 2003–2006
Petri Toikkanen 2006–2007
Petra Packalén 2007–2008
Juho Pirhonen 2008–2009
Aaro Kare 2009–2010
Anna-Mili Tölkkö 2010–2011
Ako Nyman 2011–2012
Heikki Ketoharju 2012–2013
Simo Suominen 2013–2015
Dimi Laine 2015–2016
Minna Mentula 2016–2017
Toni Kallioinen 2017–2019
Talous > Rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | 4 000 € | 4 100 € | 4 500 € | 4 500 € | 4 451 € | 4 500 € | 5 000 € |
Aiheesta muualla

Kommunistisen nuorisoliiton verkkosivut (ei toiminnassa)
Hannu Hallamaa: Vallankumousta odotellessa. Ylioppilaslehti 20.1.2012.
Ailton Menegussi

Ailton Menegussi (s. 5. marraskuuta 1962 Nova Venécia) on brasilialainen roomalaiskatolinen piispa. Hänet vihittiin papiksi São Mateusin hiippakuntaan 22. marraskuuta 1998 ja nimitettiin Crateúsin hiippakunnan johtoon 6. marraskuuta 2013. Piispaksi vihkiminen seurasi 21. joulukuuta. Pääkonsekraattorina toimi Zanoni Demettino Castro, jota avustivat Aldo Gerna ja Luiz Mancilha Vilela.
Adam Carroll

| Adam Carroll |
| --- | --- |
 Adam Carroll
Henkilötiedot
Syntynyt: 26. lokakuuta 1982 (ikä 41) Pohjois-Irlanti
Kansalaisuus:   Pohjois-Irlanti
Formula E -ura
Auton numero:  47
Nykyinen talli:  Jaguar Racing (2016-)
Kilpailuja:  12
Maailmanmestaruuksia:  0
Pisteitä:  5
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Hongkongin ePrix 2016
Adam Carroll (s. 26. lokakuuta 1982 Pohjois-Irlanti) on brittiläinen autourheilija. Hän kilpailee Formula E -sarjassa Jaguar Racing -tallissa.
Ura

Hän ajoi kausina 2005 ja 2006 GP2-sarjassa Super Nova International ja Racing Engineering talleissa. Vuonna 2005 hän sijoittui pisteissä viidenneksi ja 2006 hän sijoittui yhdeksänneksi.
Kaudeksi 2007 Carroll siirtyi DTM-vakioautosarjaan, mutta kyllästyi autonsa heikkoon kilpailukykyyn ja palasi takaisin GP2-sarjaan kesken kauden Petrol Ofisi FMS International-talliin. Hän korvasi vasta kolmannen kisaviikonlopun jälkeen tallista erotetun Antonio Pizzonian. Hän saavutti vain yhden pisteen ja hänet korvattiin Marko Asmerilla.
Ennen GP2-uraansa Carroll on ajanut muun muassa Britannian Formula 3 -sarjaa voittaen sarjan mestaruuden vuonna 2002. Carroll kilpaili A1 Grand Prix sarjassa kaudella 2008-09 edustaen Irlantia. Hän saavutti viisi voittoa ja voitti sarjan mestaruuden. Vuonna 2010 Carroll kilpaili yksittäisissä IndyCar kilpailuissa.
Vuonna 2011 Carroll kilpaili muun muassa Auto GP-sarjassa ja World Series by Renault-sarjassa. Samana vuonna Carroll teki paluun GP2-sarjaan tuuraamaan Luca Filippiä Super Nova Racing-tallissa. Hän keräsi 6 pistettä.
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Super Nova Racing | SMRFEA 5 | SMRSPR 1 | ESPFEA 7 | ESPSPR 6 | MONFEA 1 | EURFEA Kesk. | EURSPR 2 | FRAFEA 4 | FRASPR 6 | GBRFEA 21† | GBRSPR 8 | GERFEA Kesk. | GERSPR 11 | HUNFEA 9 | HUNSPR 9 | TURFEA 7 | TURSPR 2 | ITAFEA 5 | ITASPR 6 | BELFEA 8 | BELSPR 1 | BHRFEA 9 | BHRSPR 8 | 53 | 5. |
| 2006 | Racing Engineering | VALFEA 14 | VALSPR Kesk. | SMRFEA Kesk. | SMRSPR 12 | EURFEA 3 | EURSPR 5 | ESPFEA 10 | ESPSPR 12 | MONFEA Kesk. | GBRFEA 3 | GBRSPR 2 | FRAFEA 20 | FRASPR 14 | GERFEA 6 | GERSPR 8 | HUNFEA 7 | HUNSPR Kesk. | TURFEA 6 | TURSPR 3 | ITAFEA Kesk. | ITASPR Kesk. |  |  | 33 | 8. |
| 2007 | Petrol Ofisi FMS International | BHRFEA   | BHRSPR   | ESPFEA   | ESPSPR   | MONFEA   | FRAFEA DSQ | FRASPR 14 | GBRFEA 6 | GBRSPR 1 | EURFEA Kesk. | EURSPR 14 | HUNFEA 1 | HUNSPR 2 | TURFEA 3 | TURSPR 3 | ITAFEA Kesk. | ITASPR 15 | BELFEA Kesk. | BELSPR 6 | VALFEA Kesk. | VALSPR 15 |  |  | 36 | 7. |
| 2008 | FMS International | ESPFEA   | ESPSPR   | TURFEA 8 | TURSPR Kesk. | MONFEA Kesk. | MONFEA Kesk. | FRAFEA   | FRASPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | EURFEA   | EURSPR   | BELFEA   | BELSPR   | ITAFEA   | ITASPR   |  |  |  | 1 | 25. |
| 2011 | Super Nova Racing | TURFEA   | TURSPR   | ESPFEA   | ESPSPR   | MONFEA   | MONSPR   | EURFEA   | EURSPR   | GBRFEA   | GBRSPR   | GERFEA 15 | GERSPR 5 | HUNFEA 19 | HUNSPR 12 | BELFEA 9 | BELSPR 11 | ITAFEA 5 | ITASPR 11 |  |  |  |  |  | 6 | 17. |
Formula E

Carroll siirtyi kilpailemaan Formula E -sarjaan kaudeksi 2016–2017. Hän debytoi Hongkongin ePrix'issä uudessa Jaguar Racing -tallissa.
Formula E > Formula E -tilastot

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016–2017 | Jaguar Racing | HKG 12 | MAR 14 | BNA 17 | MEX 8 | MON 14 | PAR 15 | BER 14 | BER 16 | NYC 10 | NYC 11 | MTR 16 | MTR 14 | 5 | 21. |
Formula E > Kaudet numeroina

| Kausi | Talli | Sijoitus | osakilpailut | Pisteet | Voitot | Palkinto- sijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 2016–2017 | Jaguar Racing | 21. | 12 | 5 | 0 | 0 | 0 | 0 |
| Yhteensä (1 kausi) | Yhteensä (1 kausi) | Yhteensä (1 kausi) | 12 | 5 | 0 | 0 | 0 | 0 |
Aiheesta muualla

Kuvia tai muita tiedostoja aiheesta Adam Carroll Wikimedia Commonsissa
Adam Carroll Twitterissä
Carroll Super Novan ratissa Monzassa kaudella 2011.
Krakataun tulivuorenpurkaus 1883

| Krakataun tulivuorenpurkaus |
| --- | --- |
 Litografia vuodelta 1888.
Päivämäärä:  toukokuu–elokuu 1883
Tapahtumapaikka:  Krakatau, Indonesia
Syy:  tulivuorenpurkaus
Kuolleita:  36 000
Krakataun tulivuorenpurkaus 1883 alkoi toukokuussa 1883 ja huipentui Krakataun saaren tuhoutumiseen saman vuoden elokuussa. Purkaus oli yksi nykyajan tuhoisimmista. Siinä kuoli yli 36 000 ihmistä, ja se viilensi maapallon ilmastoa useaksi vuodeksi.
Krakatau

Krakatau sijaitsee Sundasalmessa Indonesian saariketjussa Jaavan ja Sumatran välissä. Mannerlaattojen rajakohdassa sijaitsevalla alueella on paljon tulivuoritoimintaa, koska Indo-Australian laatta liikkuu pohjoiseen kohti Aasiaa ja työntyy Euraasian laatan alle.
Ennen vuoden 1883 purkausta Krakataun saarella oli kolme toisiinsa yhteydessä olevaa kraatteria, pohjoisesta etelään Perboewatan, Danan ja Rakata.